cyanic-selkie/wikianc huggingface dataset:
गाँजे का पौधा
परिचय
गाँजे के पौधे से एक प्रकार का लासा भी निकलता है। यद्यपि नीचे के देशों में यह यह लासा उतना नहीं निकलता तथापि हिमालय पर यह बहुतायत से निकलता है और इसी से चरस बनती है। भारत में गाँजा खाया नहीं जाता; लोग इसमें तमाकू मिलाकर इसे चिलम पर पीते हैं; पर अँगरेजी दवाओं में इसका सत्त काम में लाया जाता हैं।
गाँजे की कई जातियाँ है—बालूचर, पहाड़ी, चपटा, गोली, भँगेरा इत्यादि। बालूचर के तैयार होने पर उसे काटकर और पूला बनाकर पैरों से रौंदते हैं। इस प्रकार ऊपर रखकर तले गाँजे को वैद्यक में कडुवा, कसैला, तीता और उष्ण लिखा है और उसे कफनाशकत, ग्राही, पाचक और अग्निवर्धक माना है। यह नशीला और पित्तोत्पादक होता है। इसके रेशे मजबूत होते हैं और सन की तरह सुतली बनाने के काम में आते हैं। नैपाल आदि पहाड़ी देशों में इन रेशों से एक प्रकार का मोटा कपड़ा भी बुनते हैं जिसे 'भँगरा' कहते हैं।
गाँजे की खेती
इसकी खेती आर्द्र एवं उष्ण प्रदेशों में भुरभुरी, दोमट (loamy) अथवा बलुई मिट्टी में बरसात में होती है। जून जुलाई में बोआई और दिसंबर जनवरी में, जब नीचे की पत्तियाँ गिर जाती हैं और पुष्पित शाखाग्र पीले पड़ने लगते हैं, कटाई होती है। कारखानों में इनकी पुष्पित शाखाओं को बारंबार उलट पलट कर सुखाया और दबाया जाता है। फिर गाँजे को गोलाकार बनाकर दबाव के अंदर कुछ समय तक रखने पर इसमें कुछ रासायनिक परिवर्तन होते हैं, जो इसे उत्कृष्ट बना देते हैं। अच्छी किस्म के गाँजे में से १५ से २५ प्रतिशत तक रेज़िन और अधिक से अधिक १५ प्रतिशत राख निकलती है। कारखानों से निकलने के बाद चप्पड़ों में हलकी गंध, हलका हरापन, अथवा हरापन लिए भूरा रंग होता है और उनका रेज़िन सूखकर कड़ा और भंगुर हो जाता है। यह लाभदायक हे। ओर हानि कारक भी हे।
आँवला
300px|right|thumb|आंवले की एक डाली पर पत्ते एवं प्रथमेश ईपपर यह करीब २० फीट से २५ फुट तक लंबा झारीय पौधा होता है। यह [[एशिया के अलावा यूरोप और अफ्रीका में भी पाया जाता है। हिमालयी क्षेत्र और प्राद्वीपीय भारत में आंवला के पौधे बहुतायत मिलते हैं। इसके फूल घंटे की तरह होते हैं। इसके फल सामान्यरूप से छोटे होते हैं।, लेकिन प्रसंस्कृत पौधे में थोड़े बड़े फल लगते हैं। इसके फल हरे, चिकने और गुदेदार होते हैं। स्वाद में इनके फल कसाय होते हैं।  ज्यादातर खट्टापन कटारे में पाया जाता है
संस्कृत में इसे अमृता, अमृतफल, आमलकी, पंचरसा इत्यादि, अंग्रेजी में 'एँब्लिक माइरीबालन' या इण्डियन गूजबेरी (Indian gooseberry) तथा लैटिन में 'फ़िलैंथस एँबेलिका' (Phyllanthus emblica) कहते हैं। यह वृक्ष समस्त भारत में जंगलों तथा बाग-बगीचों में होता है। इसकी ऊँचाई 20 से 25 फुट तक, छाल राख के रंग की, पत्ते इमली के पत्तों जैसे, किंतु कुछ बड़े तथा फूल पीले रंग के छोटे-छोटे होते हैं। फूलों के स्थान पर गोल, चमकते हुए, पकने पर लाल रंग के, फल लगते हैं, जो आँवला नाम से ही जाने जाते हैं। वाराणसी का आँवला सब से अच्छा माना जाता है। यह वृक्ष कार्तिक में फलता है।
आयुर्वेद के अनुसार हरीतकी (हड़) और आँवला दो सर्वोत्कृष्ट औषधियाँ हैं। इन दोनों में आँवले का महत्त्व अधिक है। चरक के मत से शारीरिक अवनति को रोकनेवाले अवस्थास्थापक द्रव्यों में आँवला सबसे प्रधान है। प्राचीन ग्रंथकारों ने इसको शिवा (कल्याणकारी), वयस्था (अवस्था को बनाए रखनेवाला) तथा धात्री (माता के समान रक्षा करनेवाला) कहा है।
परिचय
इसके फल पूरा पकने के पहले व्यवहार में आते हैं। वे ग्राही (पेटझरी रोकनेवाले), मूत्रल तथा रक्तशोधक बताए गए हैं। कहा गया है, ये अतिसार, प्रमेह, दाह, कँवल, अम्लपित्त, रक्तपित्त, अर्श, बद्धकोष्ठ, वीर्य को दृढ़ और आयु में वृद्धि करते हैं। मेधा, स्मरणशक्ति, स्वास्थ्य, यौवन, तेज, कांति तथा सर्वबलदायक औषधियों में इसे सर्वप्रधान कहा गया है। इसके पत्तों के क्वाथ से कुल्ला करने पर मुँंह के छाले और क्षत नष्ट होते हैं। सूखे फलों को पानी में रात भर भिगोकर उस पानी से आँख धोने से सूजन इत्यादि दूर होती है। सूखे फल खूनी अतिसार, आँव, बवासरी और रक्तपित्त में तथा लोहभस्म के साथ लेने पर पांडुरोग और अजीर्ण में लाभदायक माने जाते हैं। आँवला के ताजे फल, उनका रस या इनसे तैयार किया शरबत शीतल, मूत्रल, रेचक तथा अम्लपित्त को दूर करनेवाला कहा गया है। आयुर्वेद के अनुसार यह फल पित्तशामक है और संधिवात में उपयोगी है। ब्राह्मरसायन तथा च्यवनप्राश, ये दो विशिष्ट रसायन आँवले से तैयार किए जाते हैं। प्रथम मनुष्य को नीरोग रखने तथा अवस्थास्थापन में उपयोगी माना जाता है तथा दूसरा भिन्न-भिन्न अनुपानों के साथ भिन्न-भिन्न रोगों, जैसे हृदयरोग, वात, रक्त, मूत्र तथा वीर्यदोष, स्वरक्षय, खाँसी और श्वासरोग में लाभदायक माना जाता है।
आधुनिक अनुसंधानों के अनुसार आँवला में विटैमिन-सी प्रचुर मात्रा में होता है; इतनी अधिक मात्रा में कि साधारण रीति से मुरब्बा बनाने में भी सारे विटैमिन का नाश नहीं हो पाता। संभवत: आँवले का मुरब्बा इसीलिए गुणकारी है। आँवले को छाँह में सुखाकर और कूट पीसकर सैनिकों के आहार में उन स्थानों में दिया जाता है जहाँ हरी तरकारियाँ नहीं मिल पाती। आँवले के उस अचार में, जो आग पर नहीं पकाया जाता विटैमिन सी प्राय: पूर्ण रूप से सुरक्षित रह जाता है और यह अचार, विटैमिन सी की कमी में खाया जा सकता है।
खेती
भारत की जलवायु आंवले की खेती के लिहाज से सबसे उपयुक्त मानी जाती है। ( उत्तर प्रदेश का प्रतापगढ़ जनपद आॅवले के लिए प्रसिद्ध है)। इसके उपरान्त ब्रिटेन, फ्रांस, इटली, स्कॉटलैंड, नॉर्वे आदि देशों में इसकी खेती सफलतापूर्वक की जाती है। इसके फलों को विकसित होने के लिए सूर्य का प्रकाश आवश्यक माना जाता है। हालांकि आंवले को किसी भी मिट्टी में उगाया जा सकता है, लेकिन काली जलोढ़ मिट्टी को इसके लिए उपयुक्त माना जाता है। कई बार आँवला में फल नहीं लगते जैसी समस्या आती है मगर आवश्यक यह है कि जहाँ आँवला का पेड़ हो उसके आसपास दूसरे आँवले का पेड़ होना भी आवश्यक है तभी उसमें फल लगते हैं|
आंवले को बीज के उगाने की अपेक्षा कलम लगाना ज्यादा अच्छा माना जाता है। कलम पौधा जल्द ही मिट्टी में जड़ जमा लेता है और इसमें शीघ्र फल लग जाते हैं।
कम्पोस्ट खाद का उपयोग कर भारी मात्रा में फल पाए जा सकते हैं। आंवले के फल विभिन्न आकार के होते हैं। छोटे फल बड़े फल की अपेक्षा ज्यादा तीखे होते हैं।
आंवला के पौधे और फल कोमल प्रकृति के होते हैं, इसलिए इसमें कीड़े जल्दी लग जाते हैं। आंवले की व्यवसायिक खेती के दौरान यह ध्यान रखना होता है कि पौधे और फल को संक्रमण से रोका जाए। शुरुआती दिनों में इनमें लगे कीड़ों और उसके लार्वे को हाथ से हटाया जा सकता है।
पोटाशियम सल्फाइड कीटाणुओं और फफुंदियों की रोकथाम के लिए उपयोगी माना जाता है।
परिचय
आँवला एक छोटे आकार और हरे रंग का फल है। इसका स्वाद खट्टा होता है। आयुर्वेद में इसके अत्यधिक स्वास्थ्यवर्धक माना गया है। आँवला विटामिन 'सी' का सर्वोत्तम और प्राकृतिक स्रोत है। इसमें विद्यमान विटामिन 'सी' नष्ट नहीं होता। यह भारी, रुखा, शीत, अम्ल रस प्रधान, लवण रस छोड़कर शेष पाँचों रस वाला, विपाक में मधुर, रक्तपित्त व प्रमेह को हरने वाला, अत्यधिक धातुवर्द्धक और रसायन है। यह 'विटामिन सी' का सर्वोत्तम भण्डार है। आँवला दाह, पाण्डु, रक्तपित्त, अरुचि, त्रिदोष, दमा, खाँसी, श्वास रोग, कब्ज, क्षय, छाती के रोग, हृदय रोग, मूत्र विकार आदि अनेक रोगों को नष्ट करने की शक्ति रखता है। वीर्य को पुष्ट करके पौरुष बढ़ाता है, चर्बी घटाकर मोटापा दूर करता है। सिर के केशों को काले, लम्बे व घने रखता है। विटामिन सी ऐसा नाजुक तत्त्व होता है जो गर्मी के प्रभाव से नष्ट हो जाता है, लेकिन आँवले में विद्यमान विटामिन सी कभी नष्ट नहीं होता। हिन्दू मान्यता में आँवले के फल के साथ आँवले का पेड़ भी पूजनीय है| माना जाता है कि आँवले का फल भगवान विष्णु को बहुत प्रिय है इसीलिए अगर आँवले के पेड़ के नीचे भोजन पका कर खाया जाये तो सारे रोग दूर हो जाते हैं|
नागपुर इंदौर एक्स्प्रेस ९३१८
नागपुर इंदौर एक्स्प्रेस 9318  भारतीय रेल द्वारा संचालित एक मेल एक्स्प्रेस ट्रेन है। यह ट्रेन नागपुर रेलवे स्टेशन (स्टेशन कोड:NGP) से 07:15PM बजे छूटती है और इंदौर जंक्शन बीजी रेलवे स्टेशन (स्टेशन कोड:INDB) पर 06:30AM बजे पहुंचती है। इसकी यात्रा अवधि है 11 घंटे 15 मिनट।
आँवला
रासायनिक संघटन
आँवले के 100 ग्राम रस में 921 मि.ग्रा. और गूदे में 720 मि.ग्रा. विटामिन सी पाया जाता है। आर्द्रता 81.2, प्रोटीन 0.5, वसा 0.1, खनिज द्रव्य 0.7, कार्बोहाइड्रेट्स 14.1, कैल्शियम 0.05, फॉस्फोरस 0.02, प्रतिशत, लौह 1.2 मि.ग्रा., निकोटिनिक एसिड 0.2 मि.ग्रा. पाए जाते हैं। इसके अलावा इसमें गैलिक एसिड, टैनिक एसिड, शर्करा (ग्लूकोज), अलब्यूमिन, काष्ठौज आदि तत्त्व भी पाए जाते हैं।
लाभ
आँवला दाह, खाँसी, श्वास रोग, कब्ज, पाण्डु, रक्तपित्त, अरुचि, त्रिदोष, दमा, क्षय, छाती के रोग, हृदय रोग, मूत्र विकार आदि अनेक रोगों को नष्ट करने की शक्ति रखता है। वीर्य को पुष्ट करके पौरुष बढ़ाता है, चर्बी घटाकर मोटापा दूर करता है। सिर के केशों को काले, लम्बे व घने रखता है। दाँत-मसूड़ों की खराबी दूर होना, कब्ज, रक्त विकार, चर्म रोग, पाचन शक्ति में खराबी, नेत्र ज्योति बढ़ना, बाल मजबूत होना, सिर दर्द दूर होना, चक्कर, नकसीर, रक्ताल्पता, बल-वीर्य में कमी, बेवक्त बुढ़ापे के लक्षण प्रकट होना, यकृत की कमजोरी व खराबी, स्वप्नदोष, धातु विकार, हृदय विकार, फेफड़ों की खराबी, श्वास रोग, क्षय, दौर्बल्य, पेट कृमि, उदर विकार, मूत्र विकार आदि अनेक व्याधियों के घटाटोप को दूर करने के लिए आँवला बहुत उपयोगी है।
मदनपुर खादर जेजे कॉलोनी
मदनपुर खादर जेजे कॉलोनी एक स्लम पुनर्वास कॉलोनी है और दिल्ली के दक्षिण पूर्वी क्षेत्र में स्थित अनेकों 'झुग्गी-झोपड़ियों' में से एक है। यह सरिता विहार और कालिंदी कुंज के पास स्थित है और उत्तर प्रदेश की सीमा से मात्र 1.5km की दूरी पर स्थित है। इसकी स्थापना के समय से अब तक यहां का समुदाय अपने जीवन के संरचनात्मक, राजनीतिक, आर्थिक और सामाजिक पहलुओं में कई बड़े परिवर्तनों से गुज़र चुका है। खादर की स्थापना कई चुनौतियों से जुड़ी हुई है जिन का दायरा न्यूनतम मूलभूत जरूरतों से शुरू होकर महिलाओं की सुरक्षा और गतिशीलता तक जाते हैं।
विषय सूची 1. इतिहास 2. आस-पड़ोस 3 . अभिगम्यता 4 . शिक्षा और रोजगार 5 . जनसांख्यिकी संबंधी 6. शासन प्रणाली 7 . भौतिक और सामाजिक संरचना 8 . अनुमोदक 9 . बाहरी लिंक
इतिहास
"खादर" का संकेत यहां पाई जाने वाली काली चिकनी बलुई मिट्टी की ओर है; जो निम्नस्थ बाढ़ से प्रभावित होने वाली उपजाऊ ज़मीन का हिस्सा है। क्योंकि ज्यादातर ज़मीन कॉलोनी के बीच से निकलते हुए कनालों की ढलान पर है, इसीलिए स्थानीय निर्माण अधिनियम यहां तीन मंज़िलों से ऊंचे घरों के निर्माण को प्रतिबंधित करता है। 100 सालों से भी लंबे समय से यहां पर मदनपुर खादर नाम का एक गांव रहा जब 70 और 80 के दशक में उद्योग और कारखानों में नौकरियों की तलाश में दिल्ली आए प्रवासियों की लहरों ने इसका परिदृश्य बदलना शुरू किया।
सन 2000 में भारतीय सर्वोच्च न्यायालय द्वारा एक ऐतिहासिक निर्णय पारित किया गया। इसमें एक 'चिंतित नागरिक' द्वारा लाए गए जनहित वाद (पीआईएल) पर अंतिम अभीवचन देते हुए न्यायाधीश ने सभी झुग्गी-झोपड़ी निवासियों को 'पॉकेटमार', 'अतिक्रमणकारी ' और 'अनाधिकृत' घोषित कर दिया। व्यापक तौर से अलमित्रा पटेल केस के हिसाब से प्रख्यात इस निर्देश ने अब तक झुग्गी झोपड़ियों को मिली हुई राजनीतिक सुरक्षा को पलट दिया जिसके आधार पर यहां के निवासी शहर में रहते और बढ़ते आए थे, हालांकि जिस जमीन पर वे रहते थे उसका औपचारिक मालिकाना उनके पास नहीं था।  जैसा कि दत्ता (2012) लिखते हैं "जहां भारतीय न्यायालयों  ने 1980 के दशक तक एक समझदारी का पालन किया था कि खिफायती आश्रय और संरचनात्मक सुविधाओं की उपलब्धता एक मूलभूत मानव अधिकार है, इस निर्देश ने भारत के अधिकांश प्रांतों में अनधिकृत आवास को एक दंडनीय अपराध के रूप में देखने का चलन शुरू किया है।" इसके कुछ ही समय बाद मदनपुर खादर का क्षेत्र भारत सरकार द्वारा दिल्ली भर के विभिन्न झुग्गी झोपड़ियों से बेदख़ल किए गए लोगों के पुनर्वास स्थल के हिसाब से चिन्हित कर दिया गया।
जेजे कॉलोनी का नाम "झुग्गी-झोपड़ी" से आता है जो अनधिकृत बस्तियों का साधारण नाम है, जिसका मतलब है कि वह लोग जो उस जमीन पर रह रहे हैं वे कानूनी तौर पर इसके मालिक नहीं हैं। मदनपुर खादर जेजे कॉलोनी की स्थापना सर्वोच्च न्यायालय के सन 2000 के निर्देश के बाद स्थापित हुआ था जब दिल्ली विकास प्राधिकरण ने मदनपुर खादर गांव की जमीनों को अधिग्रहित करके इसे प्लाट बना कर इसे दिल्ली के विभिन्न बस्तियों से बेदख़ल हो कर यहाँ पुनर्वासित किये गए हजारों परिवारों को लीज़ पर बेचा (रु 7000 में  22 स्क्वायर मीटर प्लॉट और रु 5,000 में 12 स्क्वायर मीटर प्लॉट)। पुनर्वास की योग्यता उन तक सीमित थी जिनके पास सन 1990 में 31 जनवरी तक का राशन कार्ड था। इसके बाद इसे बदलकर जिन लोगों के पास 31 दिसंबर 1998 तक का राशन कार्ड था उन्हें भी 12.5 स्क्वायर मीटर के प्लॉट पाने का अधिकारी माना गया। 4 सालों के समय में नेहरू प्लेस, कालकाजी मंदिर, राज नगर, आर के पुरम, निजामुद्दीन, ग्रीन पार्क, अलकनंदा व आईटीओ से लोगों को ला कर बेहद चुनौतीपूर्ण और कठिन परिस्थितियों में जेजे कॉलोनी में पुनर्वासित किया गया। हालांकि इसके निवासी अब अपने प्लाट के कानूनी मालिक हैं,  लीज होल्डर हैं, इसका नाम जेजे कॉलोनी रखा गया क्योंकि वे एक समय दिल्ली में अनधिकृत कॉलोनियों के निवासी रहे थे।
दिल्ली जनवादी अधिकार मंच द्वारा सन 2001 में निकाली गई रिपोर्ट ने मदनपुर खादर जेजे कॉलोनी में पुनर्वासित होने के समय बेदख़ल झुग्गी-झोपड़ी निवासियों द्वारा झेली गयी चुनौतियों को रेखांकित किया है। यह जमीन मुख्य तौर से किसानी की थी और विकसित नहीं की गई थी व मूलभूत संरचनात्मक सुविधाएं भी वहां नहीं थीं, जो कॉलोनी में काफी बुरी हालत में थीं। हालांकि अधिकतर निवासी कॉलोनी में आ गए थे, करीब 2000 के बिजली कनेक्शन 2004 तक नहीं मिले थे। कोई सीधी मल प्रवाह प्रणाली नहीं थी, और अधिकतर लोगों को खुले में शौच करना पड़ता था। बाद में सार्वजनिक शौचालयों के निर्माण के बावजूद इनकी देखरेख खराब रही और इस्तेमाल भी कम रहा। पानी, सफाई जैसी अन्य संरचनाएं भी पुनर्वास के समय बुरी हालत में थी। पानी का सप्लाई अनिश्चित था और निवासियों को अक्सर टैंकरों या हैंड पंप के सहारे काम चलाना पड़ता था। मल प्रवाह अंदर बनी सड़कों के साथ साथ दौड़ती खुली नालियों द्वारा होता था।
आस-पड़ोस
मदनपुर खादर तक एक मेन रोड जाती है जिसके दोनों तरफ़ कबाड़ी बेचने वाले बैठते हैं। यह सड़क यमुना कनाल को पार करती हुई पुनर्वास कॉलोनी में प्रवेश करती है। कनाल की दूसरी ओर किसानी जमीन है जिनका मालिकाना मदनपुर खादर गांव के निवासियों के पास है। कनाल को पार करते ही बाएं हाथ पर बबलू डेरी है जो गाय और भैंस का दूध बेचती है। इसके बगल में ही इस इलाके का सरकारी शराब का ठेका है। कॉलोनी में घुसते ही पहला चौक समोसा चौक के नाम से जाना जाता है, जिसके बाद निर्माण चौक आता है जिसके बाद जलेबी चौक और फिर श्री राम चौक है जहां से आगे बढ़ते हुए कालिंदी कुंज की सड़क निकल जाती है। निर्माण चौक के आसपास की दुकानें निर्माण कार्य की सामग्री बेचती है यह जलेबी चौक और समोसा चौक के बीच में है। जहां हर ब्लॉक में सब्जी व राशन की दुकानें हैं, इलाके के मुख्य बाजार, जलेबी चौक के पास की सब्जी मंडी और शनि मंदिर के बगल में हर शनिवार लगाया जाने वाला शनि बाजार हैं। सब्जी मंडी हर दिन खुलती है। जलेबी चौक और उसके बगल का बाजार शाम को नाश्ता करने और सब्जी खरीदने के सबसे लोकप्रिय स्थान हैं जो हर दिन के हिसाब से चलते हैं; यहां एसबीआई, केनरा बैंक और आईसीआईसीआई के एटीएम भी हैं। पुनर्वास कॉलोनी में अब कुल मिलाकर 8 ब्लॉक हैं जिनका नाम A1, A2, B1, B2, C ब्लॉक, D ब्लॉक, A पॉकेट और फेस 3 हैं। दोनों A पॉकेट और B2 में निर्माण जमीन के स्तर से थोड़ा नीचे है।
अभिगम्यता
अलग अलग प्रकार के निजी परिवहन कॉलोनी से चला करते हैं। ई-रिक्शा लोगों को सबसे करीब के दो मेट्रो स्टेशनों -- वायलेट लाइन पर सरिता विहार और मजेंटा लाइन पर कालिंदी कुंज तक लेकर जाते हैं। इसके अतिरिक्त निजी मिनी बस और वैन जसोला-ओखला-हरकेश नगर से होते हुए नेहरू प्लेस के रास्ते पर चलते हैं। हालांकि यह सबसे बड़े पुनर्वास कॉलोनियों में से एक है, जहां से लाखों मजदूर काम करने बाहर जाते हैं, यहां दिल्ली परिवहन निगम पूरी तरह अनुपस्थित है और इस रूट से कोई भी बसें नहीं चलती हैं। इस कारण यहां के निवासी निजी मिनी बसों पर और हाल के समय से दिल्ली मेट्रो पर पूरी तरह निर्भरशील हैं।
शिक्षा और रोजगार
जेजे कॉलोनी में 6 सरकारी स्कूल हैं और करीब 15 निजी स्कूल हैं। इन स्कूलों के खुलने के पहले पुनर्वास कॉलोनी के बच्चे सरिता विहार सरकारी स्कूल में जाते थे। कई महिलाएं यहां से पास के सरिता विहार और कालिंदी कुंज के मकानों/घरों में घरेलू कामगारों के हिसाब से कार्यरत हैं। वहीं, कम उम्र की महिलाएं और पुरुष अधिकतर ही सर्विस सेक्टर के होटल व कॉल सेंटरों में कार्यरत हैं। पुरुष मुख्यतः दिहाड़ी पर काम करते हैं।
जनसांख्यिकी संबंधित
खादर के अभी के निवासी पश्चिम बंगाल, उत्तर प्रदेश, बिहार और राजस्थान जैसे क्षेत्रीय राज्यों के पहले या दूसरे पीढ़ी के प्रवासी हैं। यहां की अनुमानित जनसंख्या करीब 15000 लोगों की है, जिनमें से बहुलांश जनसंख्या हिंदू है। यहां के निवासी मुख्यतः निम्न-आय मिलने वाली मजदूरी करते हैं, जैसे चपरासी, ड्राइवर, घरेलू कामगार, सिक्योरिटी गार्ड, कचरा बीनने, रेड़ी लगाने और निर्माण व उद्योगिक कार्य। महिलाएं खासतौर से घरेलू कामगारों, फैक्ट्री मज़दूरों, टैक्सी ड्राइवरी, रेडी लगाने और एनजीओ में काम करती हैं। यहां की स्थानीय भाषा हिंदी है।
शासन प्रणाली
जेजे कॉलोनी का वार्ड नंबर 103 है, और यहां की वर्तमान पार्षद संतोष देवी हैं जो शासक दल भारतीय जनता पार्टी से जीती हैं।
भौतिक और सामाजिक संरचना मदनपुर खादर शहर की परिकल्पना और संरचना में प्रत्यक्ष अंतर को उभारता है जो एक बड़े राष्ट्रीय अखबार में छपे एक लेख में बखूबी व्यक्त की गई है, "मदनपुर खादर नीले शीशे की दीवारों वाले कॉरपोरेट दफ्तरों और सरिता विहार के चमकदार नए मॉलों के बीच दबी हुई, विशाल अपोलो हॉस्पिटल के बगल में स्थित -- यहां प्राथमिक स्वास्थ्य केंद्र नहीं है।" झुग्गी झोपड़ियों के पुनर्वास हेतु अर्बन सर्विसेस प्रोग्राम आदेश देती है कि हर 10 परिवारों के लिए एक टॉयलेट के अनुपात से पे एंड यूज शौचालय उपलब्ध कराया जाएं। किंतु इस पूरे इलाके में उपस्थित सार्वजनिक शौचालयों की संख्या करीब 15 से 20 तक की होगी। हर ब्लॉक में सार्वजनिक शौचालयों की संख्या ब्लॉक के विस्तार पर निर्भर करती है। ब्लॉक B1 में 5 शौचालय हैं, जहां A1 में तीन हैं, और B2 में दो इत्यादि। शौचालय कुछ खास समय अवधि में ही काम करते हैं, सुबह 6:00 से 11:00 बजे और रात 4:00 से 8:00 बजे तक। सुरक्षित और मुफ्त जलपान इस कॉलोनी में बहुत ही मुश्किल से मिलता है और सप्लाई से आने वाला पानी पीने लायक नहीं होता और खारा होता है। इस कारण इस क्षेत्र में पानी सफाई के उद्योग काफ़ी विस्तृत हो गए हैं और 20 लीटर पानी के लिए रु. 10 के औसत दर पर पानी देते हैं। मथुरा रोड बदरपुर थर्मल पावर स्टेशन से निकलने वाले फ्लाई अश और धूल के कणों के कारण स्वास्थ्य के दीर्घ कालीन ख़तरे पैदा होते हैं। लेकिन यहां कोई प्राथमिक स्वास्थ्य केंद्र नहीं है, मात्र दो सरकारी डिस्पेंसरी हैं और कई निजी क्लीनिक हैं, किंतु इनमें से एक सरकारी डिस्पेंसरी ही काम करती है। स्वास्थ्य इस क्षेत्र के लिए एक बड़ा सरोकार है और डायरिया, टाइफाइड और सांस लेने की बीमारियां बच्चों के बीच सामान्य हैं। दिल्ली फोर्सेज़ नीव द्वारा किए गए एक शोध के मुताबिक सन 2010 में  मदनपुर खादर के 2% बच्चे बेहद कुपोषित थे। किसी भी गंभीर बीमारी के लिए निवासियों को 15 किलोमीटर से ज्यादा दूर जाकर एम्स या सफदरजंग अस्पताल में इलाज कराना पड़ता है। मूलभूत नागरिक सुविधाओं की गैरमौजूदगी सबके लिए एक समस्या है, किंतु यह महिलाओं और लड़कियों को ऐसी परिस्थितियों में ज्यादा प्रभावित करती है। जैसा कि गार्डियन के एक लेख में हाल में ही बताया गया था, "अनियंत्रित निजी परिवहन के महंगे दामों और पुरुषों द्वारा लंबे सफर पर छेड़खानी के डर, व अपनी बस्ती में रोजगार के सीमित मौके पाते हुए, घर रहने के सिवा उनके पास कुछ ही अन्य विकल्प मौजूद होते हैं"। महिलाओं की गतिशीलता के सामने बनी यह चुनौतियां लिंग आधारित हिंसा के ऊँचे पैमाने, जिनमें यौन उत्पीड़न, यौन आघात, घरेलू हिंसा इत्यादि भी शामिल हैं, उनसे और भी ख़राब रूप लेते हैं। जागोरी जैसे एनजीओ ने 2004 से इस बस्ती में महिलाओं के खिलाफ हिंसा के बारे में जागरूकता बढ़ाने के लीयते के लिए काम किया है। जेजे कॉलोनी में करीब 40 आंगनवाड़ी हैं। जहां इनमें से ज्यादातर सरकार द्वारा चालित हैं, इनमें से कुछ को एनजीओ के हाथों में कुछ समय के लिए सब-कांट्रैक्ट भी किया गया था। आगे के समय में इनकी परिचालन अवस्था अस्पष्ट है। मदनपुर खादर में फिलहाल कई एनजीओ, जैसे कि जागोरी, अग्रगामी इंडिया, इताशा सोसायटी, प्रयत्न, कस्प दिल्ली कार्यरत हैं। वे स्वास्थ्य, शिक्षा, महिला सशक्तिकरण, हस्त कौशल। व्यावसायिक प्रशिक्षण और प्लेसमेंट जैसे मुद्दों पर काम करते हैं। इनमें से ज्यादातर संस्थान महिलाओं और बच्चों के अधिकारों पर केंद्रित हैं।
डीडी मलयालम
डीडी मलयालम एक मलयालम भाषा का टीवी चैनल है। यह एक मनोरंजन चैनल है।
वाइकिंग
वाइकिंग ( Viking ) ८वीं से लेकर ११वीं सदी ईसवी में सुदूर उत्तरी यूरोप के स्कैंडिनेविया क्षेत्र में रहने वाले उन 'नॉर्स' ( Norse ) लोगों को कहा जाता था जो सिपाही, व्यापारी, समुद्री डाकू या खोजयात्री बनकर यूरोप, एशिया और उत्तरी अटलांटिक द्वीपों में जाते थे और अक्सर बसते थे। वे अपनी लम्बी नौकाओं में कुस्तुंतुनिया, रूस, आइसलैंड, ग्रीनलैंड, स्पेन इत्यादि जाते थे। अक्सर वे जाकर शहरों-प्रान्तों पर धावा बोलते थे और उनके धन, संपत्ति और कभी-कभी स्त्रियाँ और बच्चों को भी उठाकर ले जाते थे।
ब्लैक फ़्राइडे (ख़रीदारी)
ब्लैक फ्राइडे (काला शुक्रवार) अमेरिका में थैंक्सगिविंग डे (धन्यवाद दिवस) के अगले दिन को कहते हैं जब पारंपरिक तौर पर क्रिसमस की खरीदारी के अवसर की शुरुआत होती है। संयुक्त राज्य अमेरिका में विशेष रूप से लोकप्रिय इस अवसर का प्रचलन कनाडा जैसे अन्य देशों में भी बढ़ रहा है। इस दिन कई खुदरा विक्रेता अपनी दुकानें बहुत जल्दी, अक्सर 4.00 बजे सबेरे या उससे पहले खोल लेते हैं और खरीदारी के अवसर में तेजी लाने के लिए प्रचार संबंधी बिक्री की पेशकश करते हैं। ब्लैक फ्राइडे वास्तव में एक छुट्टी का दिन नहीं है, लेकिन बहुत से नियोक्ता अपने कर्मचारियों को छुट्टी दे देते हैं जिससे संभावित खरीदारों की संख्या बढ़ जाती है। 2005 से यह नियमित रूप से वर्ष का सबसे व्यस्त खरीदारी का दिन रहा है, हालांकि समाचार रिपोर्टों में, जो उस समय सही नहीं थे, इसे कहीं अधिक लंबे समय से वर्ष का सबसे व्यस्त खरीदारी का दिन बताया गया था।
इस दिन के नाम की उत्पत्ति फिलाडेल्फिया में हुई थी जहाँ मूल रूप से इसका इस्तेमाल थैंक्सगिविंग के अगले दिन होने वाले पैदल यात्रियों और वाहनों के भारी और अवरोधक ट्रैफिक का वर्णन करने के लिए किया जाता था। इस शब्द के प्रयोग की शुरुआत 1966 में हुई और फिलाडेल्फिया के बाहर इसका व्यापक प्रयोग 1975 के आस-पास शुरू हो गया था। बाद में एक वैकल्पिक व्याख्या की शुरुआत हुई: कि "ब्लैक फ्राइडे" उस अवधि के बारे में बताता है जिसके दौरान खुदरा विक्रेता एक लाभ की स्थिति या "इन द ब्लैक" में आ जाते हैं।
क्योंकि संयुक्त राज्य अमेरिका में थैंक्सगिविंग (धन्यवाद दिवस) हमेशा नवंबर महीने के चौथे गुरुवार को पड़ता है, इसके बाद का दिन 23 और 29 नवम्बर के बीच आता है।
खरीदारी
समाचार मीडिया ने थैंक्सगिविंग के अगले दिन को काफी लंबे समय से वर्ष में खरीदारी के सबसे व्यस्त दिन के रूप में बताया है। शुरुआती वर्षों में, वास्तव में मामला ऐसा नहीं था। उदाहरण के लिए, 1993 से लेकर 2001 की अवधि में व्यावसायिक खरीदारी के सबसे व्यस्त दिनों की सूची में ब्लैक फ्राइडे को पांचवें से लेकर दसवें स्थान के बीच रखा जाता था, जब आम तौर पर क्रिसमस के पहले आने वाले शनिवार को पहला स्थान प्राप्त होता था। हालांकि 2003 में ब्लैक फ्राइडे वास्तव में वर्ष का सबसे व्यस्त खरीदारी का दिन था और इसने 2004 को छोड़कर, जब इसे दूसरा स्थान मिला था, हर साल अपने उस स्थिति को कायम रखा है।
ब्लैक फ्राइडे कई कारणों के संयोग से एक खरीदारी के दिन के रूप में लोकप्रिय रहा है। क्रिसमस से पहले आख़िरी प्रमुख छुट्टी के दिन के बाद के पहले दिन के रूप में यह क्रिसमस के अवसर की शुरुआत करता है। इसके अतिरिक्त कई नियोक्ता अपने कर्मचारियों को थैंक्सगिविंग की छुट्टी के एक हिस्से के रूप में उस दिन की छुट्टी देते हैं जिससे खरीदारों की संख्या बढ़ जाती है। इसका लाभ उठाने के क्रम में, देश के लगभग सभी बड़े और छोटे खुदरा विक्रेता विभिन्न प्रकार की सेल (छूट) की पेशकश करते हैं। हाल के वर्षों में खुदरा विक्रेताओं को एक बढ़त बनाए रखने के लिए, या सीधे तौर पर प्रतिस्पर्धा बनाए रखने के लिए सामान्य घंटों से आगे काम करते हुए देखा गया है। इस तरह के घंटों में अपनी दुकानों को कम से कम 4.00 बजे खोलना या थैंक्सगिविंग डे को सारी रात खुली रखना और मध्य-रात्रि से प्रचारित मूल्य की बिक्री (सेल्स प्राइस) शुरु करना शामिल है। 2010 में ट्वायज "आर" यूज ने अपने ब्लैक फ्राइडे सेल्स की शुरुआत थैंक्सगिविंग डे को रात 10.00 बजे की थी और इसके बाद आपूर्ति बने रहने तक क्रेयोला क्रेयोंस और कलरिंग बुक्स के मुफ्त डिब्बों की पेशकश कर प्रतिस्पर्धा को बढ़ा दिया था। अन्य खुदरा विक्रेताओं, जैसे कि सीयर्स, एयरोपोस्टेल और केमार्ट ने ब्लैक फ्राइडे सेल्स की शुरुआत थैंक्सगिविंग के दिन सबेरे बहुत जल्दी कर दी थी और उसे शुक्रवार की रात 11.00 बजे तक लगातार जारी रखा. फॉरएवर 21 ने विपरीत दिशा में चलने का फैसला किया और शुक्रवार को सामान्य घंटों में खोलकर देर रात तक बिक्री जारी रखते हुए शनिवार की सुबह 2:00 बजे तक काम किया। ऐतिहासिक रूप से ब्लैक फ्राइडे की बिक्री को अगले सप्ताहांत तक निरंतर जारी रखना आम बात थी। हालांकि यह प्रचलन हाल के वर्षों में काफी हद तक गायब हो गया है, शायद इसका कारण खुदरा विक्रेताओं द्वारा अनिवार्यता की एक व्यापक भावना पैदा करने की एक कोशिश है।
कनाडा के करीब के कई खुदरा विक्रेता अक्सर सीमा पार के यातायात को आकर्षित करते हैं, इसलिए 2009 में कनाडा के कई प्रमुख खुदरा विक्रेताओं ने खरीदारों को अमेरिका जाने से हतोत्साहित करने के लिए प्रचार अभियान चलाकर इस दिन का अपना एक अलग संस्करण तैयार किया था। खुदरा विक्रेताओं के प्रभाव और उपभोक्तावाद के संदर्भ में कनाडा के मुक्केबाजी दिवस (बॉक्सिंग डे) की तुलना अक्सर ब्लैक फ्राइडे से की गयी है।
ब्लैक फ्राइडे का उदहारण देता एक वेबसाइट जो कुछ सामग्री अपने वेबसाइट पर बेच रहा है।
हाल ही में अमेज़न या एप्पल जैसे प्रमुख ऑनलाइन खुदरा विक्रेताओं द्वारा ब्लैक फ्राइडे का विस्तार उत्तरी अमेरिका के बाहर के देशों जैसे कि ऑस्ट्रेलिया और यूनाइटेड किंगडम में हुआ है।
शब्द की उत्पत्ति
एक शब्द के रूप में ब्लैक फ्राइडे का प्रयोग कई संदर्भों में किया गया है; इसकी शुरुआत उन्नीसवीं सदी से हुई है जब संयुक्त राज्य अमेरिका में इसे 1869 के एक वित्तीय संकट के साथ जोड़ा गया था। "ब्लैक फ्राइडे" को थैंक्सगिविंग के बाद के दिन के रूप में बताने वाला सबसे प्रारंभिक ज्ञात संदर्भ फिलाडेल्फिया में इस दिन के महत्व पर 1966 के एक प्रकाशन में दिया गया था:
"जनवरी 1966 - 'ब्लैक फ्राइडे' वह नाम है जिसे फिलाडेल्फिया के पुलिस विभाग ने थैंक्सगिविंग डे के बाद आने वाले शुक्रवार को दिया है। यह उनके प्रति प्रेम का एक शब्द नहीं है। 'ब्लैक फ्राइडे' शहर के केंद्र में क्रिसमस की खरीदारी के अवसर की आधिकारिक तौर पर शुरुआत करता है और यह आम तौर पर भारी ट्रैफिक जाम और फुटपाथों पर बहुत ज्यादा भीड़ लेकर आता है जब शहर के व्यावसायिक क्षेत्र की दुकानें खुलने से लेकर बंद होने तक खचाखच भरी रहती हैं।"
"उस दिन हर साल थैंक्सगिविंग डे और आर्मी-नेवी गेम के बीच - फिलाडेल्फिया की पुलिस और बस चालक इसे 'ब्लैक फ्राइडे' कहते हैं। बाइसेंटेनियल सिटी में यह वर्ष का सबसे व्यस्त खरीदारी और ट्रैफिक का दिन होता है क्योंकि क्रिसमस की सूची तैयार हो जाती है और ईस्टर्न कॉलेज फुटबॉल सीजन का समापन नजदीक आ जाता है।"
यह व्युत्पत्ति "फोक्स ऑन बाइंग स्प्री डिस्पाइट डाउन इकोनोमी" शीर्षक से छपे एसोसिएटेड प्रेस के एक आलेख में भी स्पष्ट है जो उसी दिन टिटसविले हेराल्ड में छपा था:
"दुकान के रास्ते जाम थे। स्वचालित सीढ़ियों पर लोग लगातार बढ़ते जा रहे थे। यह क्रिसमस की खरीदारी के अवसर का पहला दिन था और अर्थव्यवस्था की खराब स्थिति के बावजूद, लोग यहाँ जमकर खरीदारी का आनंद ले रहे थे।.. गिम्बेल्स में एक महिला सेल्स मैनेजर ने एक ट्रैफिक पुलिस को लापरवाही से रास्ता पार करने वाली भीड़ को नियंत्रित करने की कोशिश करते हुए देखकर कहा था, 'यही कारण है कि बस चालक और टैक्सी चालक आज के दिन को 'ब्लैक फ्राइडे' कहते हैं।' 'वे इसे अपना सिर दर्द बढ़ाने वाले अवसर के संदर्भ में देखते हैं।'"
लेखांकन में प्रचलन
कई व्यापारियों ने वर्ष के सबसे महत्वपूर्ण खरीदारी के दिनों में से एक के संदर्भ में किसी नकारात्मक शब्द के इस्तेमाल पर आपत्ति जाहिर की थी। 1980 के दशक की शुरुआत तक एक वैकल्पिक सिद्धांत प्रचारित किया जाने लगा: जो यह है कि खुदरा विक्रेता परंपरागत रूप से वर्ष के अधिकांश हिस्से (जनवरी से लेकर नवंबर तक) में अपने कारोबार को एक वित्तीय नुकसान में संचालित करते हैं और छुट्टियों के मौसम के दौरान अपना मुनाफ़ा अर्जित करते हैं जिसकी शुरुआत थैंक्सगिविंग के अगले दिन से होती है। जब इसे वित्तीय रिकॉर्डों में दर्ज किया जाता, एक समय की सामान्य लेखांकन संबंधी प्रथाओं में लाल स्याही का प्रयोग नकारात्मक राशि को दिखाने के लिए और काली स्याही का प्रयोग सकारात्मक राशि को दिखाने के लिए किया जाता था। इस सिद्धांत के तहत ब्लैक फ्राइडे उस अवधि की शुरुआत है जहाँ खुदरा विक्रेता अब नुकसान (लाल) नहीं उठाते हैं बल्कि वर्ष का मुनाफ़ा (काला) अपने घर ले जाते हैं। सबसे प्रारंभिक ज्ञात प्रयोग जो उपरोक्त 1966 के उदाहरण की तरह है, जिसका पता अमेरिकन डायलेक्ट सोसायटी के बोनी टेलर-ब्लेक ने लगाया था, वह 1981 में फिलाडेल्फिया का ही है और यह "काली स्याही" के सिद्धांत को कई प्रतिस्पर्धी संभावनाओं में से एक के रूप में प्रस्तुत करता है:
चेरी हिल मॉल के ग्रेस मैकफीली ने कहा, क्योंकि यह एक ऐसा दिन है जब खुदरा विक्रेता मुनाफ़ा -- काली स्याही कमाते हैं।
स्ट्राब्रिज एंड क्लोदियर के विलियम टिमंस ने कहा "मुझे लगता है कि यह मीडिया से आया है।"
मूर्सटाउन मॉल के बेले स्टीफंस ने कहा "हम सभी कर्मचारी हैं, हमलोग ही इसे ब्लैक फ्राइडे कहते हैं।" "हम अतिरिक्त मेहनत से काम करते हैं। यह कर्मचारियों के लिए कड़ी मेहनत का एक लंबा दिन है।"
अमेरिकी खुदरा विक्रेताओं के लिए क्रिसमस की खरीदारी का अवसर बहुत बड़ा महत्व रखता है और हालांकि ज्यादातर खुदरा विक्रेता वर्ष की हर तिमाही के दौरान मुनाफा कमाना चाहते हैं और असल में कमाते भी हैं, कुछ खुदरा विक्रेता क्रिसमस की खरीदारी के अवसर पर इतना अधिक निर्भर करते हैं कि क्रिसमस वाली तिमाही में उन्हें वर्ष भर का मुनाफ़ा मिल जाता है और अन्य तिमाहियों में हुए नुकसानों की भी भरपाई हो जाती है।
हिंसा
जबकि 1996 की फिल्म जिंगल ऑल द वे में छुट्टी के दिनों में अपनी खरीदारी के लक्ष्यों को हासिल करने के क्रम में लोग लोगों द्वारा अनुभव की जाने वाली मुसीबतों का एक नाटकीय हास्य रूपांतरण प्रस्तुत किया गया था, हाल के वर्षों में ब्लैक फ्राइडे की बिक्री का फ़ायदा उठाने की लोगों की इच्छाओं के कारण अत्यंत अव्यवस्था की स्थिति में एक उल्लेखनीय वृद्धि देखी गयी है।
2006 में रोनोके, वीए के बेस्ट बाय में खरीदारी करते हुए एक व्यक्ति को दूसरे ग्राहक से मारपीट करते हुए वीडियो में रिकॉर्ड किया गया था। वाल मार्ट के अनियंत्रित खरीदार तुरंत खुलने वाले दरवाजों पर रेलम-पेल करने लगे और ढ़ेर सारे व्यापारियों के खिलाफ कई कर्मचारियों को निशाना बनाने लगे. कैलिफोर्निया के एक मॉल में जब छत पर से बाँटे जा रहे गिफ्ट सर्टिफिकेट को पाने के लिए भीड़ उमड़ पड़ी थी, उस घटना में नौ खरीदार घायल हो गए थे, जिसमें एक बुजुर्ग महिला शामिल थी जिसे अस्पताल ले जाना पड़ा था।
2008 में न्यूयॉर्क के वैली स्ट्रीम में लगभग 2,000 खरीदारों की एक भीड़ ने 5:00 बजे सबेरे स्थानीय वाल-मार्ट के खुलने के लिए बाहर इंतज़ार किया था। खुलने का समय करीब आते-आते भीड़ काफी बेचैन हो उठी थी और जब दरवाजे खुले तो भीड़ दरवाजे को तोड़ते हुए और एक 34 वर्षीय कर्मचारी को कुचलते हुए तेजी से आगे बढ़ी जिससे उस व्यक्ति की मौत हो गयी। ऐसा नहीं लग रहा था कि खरीदारों को उस पीड़ित व्यक्ति के अंजाम की कोई चिंता थी, जब अन्य कर्मचारियों ने हस्तक्षेप करने और घायल कर्मचारी की मदद करने की कोशिश की तो भीड़ ने अपनी रेलमपेल को यह शिकायत करते हुए रोकने से इनकार कर दिया कि वे सर्दी में काफी समय से इंतज़ार कर रहे थे और अब इंतज़ार नहीं करना चाहते हैं। खरीदार पिछली शाम को कम से कम 9:00 बजे से ही वहाँ जमा होना शुरू हो गए थे। यहाँ तक कि जब पुलिस आयी और उसने घायल व्यक्ति को सहायता प्रदान करने की कोशिश की, इसके बावजूद खरीदारों ने पुलिस अधिकारी को धक्का देते और ठेलते हुए स्टोर में प्रवेश करने के लिए अपना रास्ता बनाया और निरंतर आगे बढ़ते रहे. कई अन्य लोगों को हल्की चोटें आयीं थीं जिसमें एक गर्भवती महिला भी शामिल थी जिसे अस्पताल ले जाना पड़ा था।  यह घटना ब्लैक फ्राइडे की बिक्री के दौरान मौत की संभवतः पहली घटना थी; नेशनल रिटेल फेडरेशन के अनुसार, "हमें ऐसी किसी अन्य परिस्थिति की जानकारी नहीं है जहाँ थैंक्सगिविंग के अगले दिन काम करते हुए किसी खुदरा विक्रेता कर्मचारी की मौत हुई हो.
2010 के ब्लैक फ्राइडे के दौरान विस्कॉन्सिन (डब्ल्यूआई) के मैडिसन की एक महिला को एक ट्वायज "आर" यूज स्टोर के बाहर गिरफ्तार कर लिया गया था जब वह धक्का-मुक्की कर आगे बढ़ना चाहती थी और प्रतिरोध की कोशिश करने वाले अन्य खरीदारों को गोली मार देने की धमकी दे रही थी। जॉर्जिया में ट्वायज फॉर टॉट्स के एक स्वयंसेवक को एक उचक्के ने छुरा मारकर घायल कर दिया था। इंडियानापोलिस की एक महिला को वाल-मार्ट के अन्य खरीदारों के साथ बहस कर अशांति पैदा करने के बाद गिरफ्तार कर लिया गया था। उसे स्टोर से बाहर चले जाने के लिए कहा जा रहा था, लेकिन उसने मना कर दिया. फ्लोरिडा के वाल-मार्ट में एक व्यक्ति को उस समय गिरफ्तार किया गया जब कतार में खड़े होकर स्टोर के खुलने का इंतजार कर रहे अन्य खरीदारों ने देखा कि उसके पास एक बन्दूक (हैंडगन) मौजूद था और उन्होंने इस मामले की सूचना पुलिस को दे दी. उसके पास दो चाकू और एक काली मिर्च का स्प्रे करने वाला हथगोला (पेपर स्प्रे ग्रेनेड) होने का भी पता चला था। न्यूयॉर्क के बफेलो में 2008 की वाल-मार्ट की खतरनाक भगदड़ की याद ताजा करने वाले एक प्रकरण में उस समय एक व्यक्ति को रौंद डाला गया जब एक टार्गेट स्टोर में दरवाजों को खोला गया और अनियंत्रित खरीदारों की भीड़ रेलमपेल करते हुए अंदर घुस गयी।
इतिहास
यह धारणा कि थैंक्सगिविंग के अगले दिन छुट्टी की खरीदारी के अवसर की "आधिकारिक" शुरुआत होती है, संभवतः यह सांता क्लॉस परेड के विचार के साथ जुड़ी हुई है। थैंक्सगिविंग समारोह को मनाने की परेड में अक्सर परेड की समाप्ति पर इस विचार के साथ सांता क्लॉस की उपस्थिति शामिल होती है कि "सांता क्लॉस आ गया है" या "सांता बस हमारे आस-पास मौजूद है".
19वीं सदी के उत्तरार्द्ध और 20वीं सदी की शुरुआत में कई सांता परेडों या थैंक्सगिविंग डे परेडों को डिपार्टमेंट स्टोरों द्वारा प्रायोजित किया गया था। इनमें शामिल हैं कनाडा में एटंस द्वारा प्रायोजित टोरंटो सांता क्लॉस परेड और मैसी'ज द्वारा प्रायोजित मैसी'ज थैंक्सगिविंग डे परेड. डिपार्टमेंट स्टोर इन परेडों का इस्तेमाल एक बड़े विज्ञापन अभियान को शुरू करने के लिए करते थे। अंत में यह सिर्फ एक अलिखित नियम बन गया है कि परेड खत्म होने से पहले कोई भी स्टोर क्रिसमस विज्ञापन करने की कोशिश नहीं करेगा. इसलिए थैंक्सगिविंग के बाद का दिन वह दिन बन गया जब आधिकारिक तौर पर खरीदारी के मौसम की शुरुआत होती है।
बाद में यह तथ्य कि खरीदारी के मौसम की आधिकारिक शुरूआत इससे हुई थी, विवाद का कारण बन गया। 1939 में खुदरा दुकानों ने खरीदारी के एक अपेक्षाकृत लंबे मौसम को पसंद किया होगा, लेकिन कोई भी स्टोर अपनी परंपरा को तोड़ना और थैंक्सगिविंग से पहले विज्ञापन शुरू करने वालों में से एक होना नहीं चाहता था। राष्ट्रपति फ्रैंकलिन डी. रूजवेल्ट ने थैंक्सगिविंग की तारीख को एक सप्ताह पहले कर दिया जिससे उन लोगों में काफी गुस्सा फ़ैल गया जिन्हें अपनी छुट्टी की योजनाओं को बदलना पड़ गया था। कुछ लोगों ने तो बदलाव से ही इनकार कर दिया था, जिसके परिणाम स्वरूप अमेरिकी नागरिकों ने दो अलग-अलग दिनों में थैंक्सगिविंग समारोह को मनाया था। कुछ लोगों ने इस बदलाव को फ्रैंक्सगिविंग कहना शुरू कर दिया था।
विज्ञापन संबंधी टिप की साइटें
कुछ वेबसाइटों द्वारा थैंक्सगिविंग के अगले दिन की विशेष गतिविधियों के बारे में एक महीना पहले से ही जानकारी प्रदान की जाती है। वस्तुओं की शाब्दिक सूची और कीमतों को आम तौर पर वास्तविक विज्ञापन परिपत्रों की तस्वीरों के साथ शामिल कर प्रस्तुत किया जाता है। इन्हें या तो अंदरूनी लोगों द्वारा लीक किया जाता है या फिर बड़े खुदरा विक्रेताओं द्वारा ग्राहकों को जानकारी देने और उन्हें अपनी योजना तैयार करने का समय देने के लिए जान-बूझकर जारी किया जाता है।
इनमें से कुछ खुदरा विक्रेताओं ने आक्रामक मूल्य सूची को हटाने के एक माध्यम के रूप में डिजिटल मिलेनियम कॉपीराइट एक्ट की टेक-डाउन प्रणाली का उपयोग किया है। यह नीति संभवतः इस डर से तैयार की गयी है कि प्रतिस्पर्धी मूल्यों को गिरा देंगे और खरीदार दुकानों की तुलना कर सकते हैं। इस दावे की यह वास्तविक वैधता कि कीमतें लेखन का एक संरक्षित स्वरूप होती हैं अनिश्चित है क्योंकि कीमतों को स्वयं (हालांकि विज्ञापन नहीं) उस तथ्य पर विचार कर निर्धारित किया गया होगा जिसमें उन्हें कॉपीराइट किये गए कार्य के समान स्तर का संरक्षण प्राप्त नहीं होगा.
एक डीएमसीए आधारित मुकदमे के साथ इंटरनेट साइटों को धमकी देने का लाभ आखिरकार कमजोर साबित हुआ है। जबकि कुछ साइटों ने आग्रहों का पालन किया है, दूसरों ने इन धमकियों को या तो नजरअंदाज किया है या सिर्फ सुनने में एक समान से लगने वाले काल्पनिक खुदरा विक्रेता के नाम के तहत इन जानकारियों को डालना जारी रखा है। हालांकि डीएमसीए टेक-डाउन नोटिस का पालन करने या एक जवाबी नोटिस दायर करने के लिए वेबसाइटों को 24 घंटे का समय देती है, समय का सावधानी पूर्वक इस्तेमाल टेक-डाउन नोटिस के असर को कम कर सकता है। 2003 में एक इंटरनेट सेवा प्रदाता ने बेस्ट बाय, कोल्स और टार्गेट कॉरपोरेशन के खिलाफ इस तर्क के साथ एक मुक़दमा दायर किया कि डीएमसीए की टेक-डाउन नोटिस के प्रावधान असंवैधानिक हैं। अदालत ने यह फैसला देते हुए मामले को खारिज कर दिया कि केवल विज्ञापनों के तीसरी-पार्टी पोस्टरों को, ना कि स्वयं आईएसपी को खुदरा विक्रेताओं पर मुकदमा चलाने का आधार माना जाएगा.
अमेरिका में ब्लैक फ्राइडे एडवरटाइजिंग टिप साइटों का उपयोग और सीधे जाकर खरीदारी करने में, अलग-अलग प्रान्तों में भिन्नता होती है जो काफी हद तक इस बात पर निर्भर करता है शिपिंग संबंधी लागतों में कितना अंतर है और उस प्रांत में बिक्री कर लागू होता है या नही. हालांकि हाल के वर्षों में ऑनलाइन शॉपिंग की सुविधा ने सीमा पार के खरीदारों की संख्या को बढ़ा दिया है जो अमेरिका से बाहर, विशेषकर कनाडा से मोलभाव करना चाहते हैं। स्टेटिस्टिक्स कनाडा यह इंगित करता है कि कनाडाई लोगों द्वारा सीमा-पार से ऑनलाइन खरीदारी करने वालों की संख्या 2002 के बाद से लगभग 300 मिलियन तक बढ़ गयी है। अतिरिक्त शुल्कों जैसे कि करों, चुंगियों (ड्यूटीज) और दलाली (ब्रोकरेज) की जटिल प्रकृति सीमा पार से ब्लैक फ्राइडे के सौदों की अंतिम लागत के हिसाब-किताब को कठिन बना सकती है। सीमा-पार की खरीदारी के समर्पित उपाय जैसे कि कनाडाई खरीदारी मंच विशाबी और कनाडा पोस्ट की बोर्डरफ्री निकासी इसमें शामिल विभिन्न लागतों के आकलन के जरिये इस समस्या को कम कर देते हैं।
ब्लैक फ्राइडे और भारत
यहां नीचे मैं केवल ऑनलाइन स्टोर्स के कुछ आंकड़े हैं जिससे अंदाजा लगता है कि भारत में ब्लैक फ्राइडे का उत्साह कितना बढ़ा है.
साइबर मंडे
साइबर मंडे शब्द 2005 में नेशनल रिटेल फेडरेशन की एक शाखा Shop.org की एक नवनिर्मित खोज है जिसका संदर्भ ब्लैक फ्राइडे के ठीक बाद आने वाले सोमवार से है जो उपभोक्ताओं के एक स्पष्ट रुझान पर आधारित है जिसे खुदरा विक्रेताओं ने 2003 और 2004 में समझना शुरू किया था। उस समय खुदरा विक्रेताओं ने देखा कि कई उपभोक्ता, जो थैंक्सगिविंग के सप्ताहांत में बहुत अधिक व्यस्त थे या उन्हें वह नहीं मिल सका जिसकी उनको तलाश थी, उन्होंने मोलभाव की तलाश में उस सोमवार को घर से या कार्यस्थल से ऑनलाइन खरीदारी की थी।
साइबर थैंक्सगिविंग
साइबर थैंक्सगिविंग शब्द का संदर्भ थैंक्सगिविंग डे को ऑनलाइन रिटेलरों के प्रचार-प्रसार से है। द रिकॉर्ड (बर्जेन काउंटी, न्यूजर्सी) के अनुसार: ई-कॉमर्स के जानकारों के अनुसार ऑनलाइन सेल्स के लिए थैंक्सगिविंग डे का महत्त्व तेजी से बढ़ रहा है। विशेषज्ञों का कहना है कि यह पाँच दिनों के ऑनलाइन सौदों का एक प्रमुख अवसर बन गया है जब मोलभाव करने वाले कुछ लोग दुकानों के आगे कतारों में खड़े होने की बजाय ऑनलाइन खरीदारी करते हैं।
न्यूजर्सी के वेन में स्थित ट्वायज 'आर' यूज के वरिष्ठ उपाध्यक्ष, मार्केटिंग एवं ई-कॉमर्स, ग्रेग एहर्न ने कहा, "यह काफी दिलचस्प है कि बीते कुछ सालों में थैंक्सगिविंग ने वास्तव में हमारे लिए एक बड़े बिक्री दिवस (सेल्स डे) का रूप ले लिया है।" उन्होंने कहा "हर कोई यह जानना चाहता है कि ब्लैक फ्राइडे के दिन क्या कुछ होने जा रहा है, लेकिन जब वे वेबसाइटों को हिट करते हैं तो उन्हें पता चलता है कि वहाँ बहुत सारे आकर्षक सौदे और फ्री शिपिंग के विकल्प मौजूद हैं।" "और अगर उन्हें अपने पसंदीदा उत्पादों के लिए सही सौदे मिल जाते हैं, तो वे ब्लैक फ्राइडे का इंतज़ार करने की बजाय थैंक्सगिविंग डे के दिन ही वास्तव में खरीदारी कर लेते हैं।"
अपना देश
अपना देश 1972 में बनी हिन्दी भाषा की फिल्म है। इसे जम्बू द्वारा निर्देशित किया गया। निर्माण ए॰ वी॰ सुब्रमण्यम अउर टी॰ एम॰ किट्टू द्वारा किया गया। फिल्म में राजेश खन्ना, मुमताज़, ओम प्रकाश, जगदीप और मदन पुरी की भूमिका है। संगीत की रचना आर॰ डी॰ बर्मन ने की है। फिल्म व्यावसायिक सफलता रही थी।
संक्षेप
आकाश (राजेश खन्ना) ईमानदार और शिक्षित युवक है, जिसे बॉम्बे म्युनिसिपल कॉर्पोरेशन ने क्लर्क के रूप में नियुक्त किया है। वह अपने समान ईमानदार भाई, अपनी भाभी, एक भतीजी, शारदा और एक भतीजे के साथ रहता है। आकाश की ईमानदारी के कारण, वह अपने भ्रष्ट वरिष्ठ अधिकारियों के लिए एक बोझ बन जाता है।
एक दिन, वे उसके काम में गलती पाते हैं और उसे निकाल देते हैं। जब आकाश कानूनी रूप से अपनी नौकरी पाने का प्रयास करता है, तो वह पाता है कि हर जगह भ्रष्टाचार है। प्रतिशोध में, यहाँ तक कि उसके भाई को भी एक अपराध में फंसाया जाता है और उसे गिरफ्तार कर लिया जाता है। अब, आकाश को अपने भाई को निर्दोष साबित करने का एक तरीका चाहिए। साथ ही साथ उसे गुनहगारों को बेनकाब करना है।
पूर्णिया प्रखण्ड (पूर्णिया)
पूर्णिया, बिहार का एक प्रखण्ड।
धार्मिक महाविच्छेद
यूरोप के इतिहास का एक अध्याय।
विचारधारा
विचारधारा, सामाजिक राजनीतिक दर्शन में राजनीतिक, कानूनी, नैतिक, सौंदर्यात्मक, धार्मिक तथा दार्शनिक विचार चिंतन और सिद्धांत प्रतिपादन की व्यवस्थित प्राविधिक प्रक्रिया है। विचारधारा का सामान्य आशय राजनीतिक सिद्धांत रूप में किसी समाज या समूह में प्रचलित उन विचारों का समुच्चय है जिनके आधार पर वह किसी सामाजिक, आर्थिक और राजनीतिक संगठन विशेष को उचित या अनुचित ठहराता है। विचारधारा के आलोचक बहुधा इसे एक ऐसे विश्वास के विषय के रूप में व्यवहृत करते हैं जिसका कोई वैज्ञानिक आधार नहीं होता। तर्क दिया जाता है कि किसी विचारधारा विशेष के अनुयायी उसे अपने आप में सत्य मानकर उसका अनुसरण करते हैं, उसके सत्यापन की आवश्यकता नहीं समझी जाती। वस्तुतः प्रत्येक विचारधारा के समर्थक उसकी पुष्टि के लिए किंचित सिद्धांत और तर्क अवश्य प्रस्तुत करते हैं और दूसरे के मन में उसके प्रति आस्था और विश्वास पैदा करने का प्रयत्न करते हैं।
साम्यवाद में विचारधारा
साम्यवाद में विचारधारा को अधिरचना का अंग माना जाता है, जहाँ वह आर्थिक संबंधों को प्रतिबिंबित करती है। साम्यवादी चिंतनधारा की मान्यता है कि अधिकतर विचार, विशेषकर समाज के संगठन से संबंधित विचार, वर्ग विचार होते हैं। वे वास्तव में उस वर्ग के विचार होते हैं जिसका उस काल में समाज पर प्रभुत्व होता है। इन विचारों को वह वर्ग बाकी समाज पर थोपे रखता है क्योंकि यह वर्ग प्रचार के सारे साधनों का स्वामी होता है। विरोधी वर्गों वाले समाज में विचारधारात्मक संघर्ष वर्ग हितों के संघर्ष के अनुरूप होता है, क्योंकि विचारधारा यथार्थ का सच्चा या झूठा प्रतिबिंब भी हो सकता है और वैज्ञानिक या अवैज्ञानिक भी हो सकता है। प्रतिक्रियावादी वर्गों के हित झूठी विचारधारा को पोषित करते हैं। प्रगतिशील, क्रांतिकारी वर्गों के हित विज्ञानसम्मत चिंतनधारा का निर्माण करने में सहायक होते हैं। साम्यवादी मान्यतानुसार विचारधारा का विकास अंततोगत्वा अर्थव्यवस्था से निर्धारित होता है, परन्तु साथ ही उसमें कुछ सापेक्ष स्वतंत्रता भी होती है। इसकी अभिव्यक्ति विशेष रूप से विचारधारा की अंतर्वस्तु का सीधे आर्थिक स्पष्टीकरण करने की असम्भवनीयता में और साथ ही आर्थिक तथा विचारधारात्मक विकास की कुछ असमतलता में होती है। इन सबके अलावा विचारधारा की सापेक्ष स्वतंत्रता की अधिकतर अभिव्यक्ति विचारधारात्मक विकास के आंतरिक नियमों की संक्रिया में और साथ ही उन विचारधारात्मक क्षेत्रों में होती है, जो आर्थिक आधार से बहुत दूर स्थित होते हैं। विचारधारा की सापेक्ष स्वतंत्रता का कारण यह है कि विचारधारात्मक विकासक्रम विभिन्न आर्थिकेतर कारकों के प्रभावान्तर्गत रहता है। ये कारक हैं : (१) विचारधारा के विकास में आंतरिक अनुक्रमिक संबंध, (२) विचारधारा विशेष के निरूपकों की निजी भूमिका तथा (३) विचारधारा के विभिन्न रूपों का पारस्परिक प्रभाव, आदि।
बुर्जुआ वर्ग की विचारधारा
बीसवीं शताब्दी के छठे और सातवें दशक में बुर्जुआ दार्शनिकों के बीच यथार्थ के प्रति विज्ञानसम्मत दृष्टिकोण और विचारधारा के बेमेल होने संबंधी विचार व्यापक रूप से प्रचलित हुए। बुर्जुआ विचारधारा को आत्मिक प्रत्यय की भाँति मानते हैं जो केवल समूह या दल विशेष के हितों को व्यक्त करती है। इसी कारण वे विज्ञान और विचारधारा के अंतरों को निरपेक्ष बनाने, उन्हें एक-दूसरे के मुकाबले में रखने के इच्छुक होते हैं। बुर्जुआ दर्शन और विज्ञान का तथाकथित "निर्विचारधाराकरण" करने का प्रयत्न करते हैं। आठवें दशक में बुर्जुआ विचारधारा निरूपकों ने इस ध्येय की सिद्धि में साम्यवाद के मुकाबले अपनी नयी विचारधारा को प्रस्तुत करते हुए "पुनर्विचारधाराकरण" की बात करना प्रारंभ कर दिया।
कैराली टीवी
कैराली टीवी एक मलयालम भाषा का टीवी चैनल है। यह एक मनोरंजन चैनल है।
अमौर प्रखण्ड (पूर्णिया)
पूर्णिया, बिहार का एक प्रखण्ड।
आतिफ अत्तरवाला
आतिफ अत्तरवाला (जन्म 15 अक्टूबर 1992) एक भारतीय क्रिकेटर हैं। उन्होंने अपना ट्वेंटी 20 डेब्यू 11 नवंबर 2019 को मुंबई के लिए 2019-20 के सैयद मुश्ताक अली ट्रॉफी में किया। उन्होंने २१ फरवरी २०२१ को अपनी लिस्ट ए में पदार्पण किया, २०२०-२१ में विजय हजारे ट्रॉफी में मुंबई के लिए।
नौठा, पोखरी तहसील
नौठा, पोखरी तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अमृता टीवी
अमृता टीवी एक मलयालम भाषा का टीवी चैनल है। यह एक मनोरंजन चैनल है।
सामाजिक नेट्वर्किंग साइट्स की सूची
यह प्रमुख सक्रिय सोशल नेटवर्किंग वेबसाइटों की एक सूची है और डेटिंग वेबसाइटों को शामिल करती है । डिफंक्ट सोशल नेटवर्किंग वेबसाइटों के लिए, डिफंक्ट सोशल नेटवर्किंग वेबसाइटों की सूची देखें।
यह सूची संपूर्ण नहीं है, और उल्लेखनीय, प्रसिद्ध साइटों तक सीमित है। एलेक्सा वेबसाइट रैंकिंग विभिन्न समय अवधि से हैं।
गलगल
गलगल नीबू की अनेक जातियों में एक जातिविशेष है जिसके फल बड़े और फल का छिलका बहुत मोटा होता है। इसे जंबीर अथवा दंतशठ, जंबीरी नीबू, 'पहाड़ी कागजी', इडलिंबू तथा लेमन (Lemon) कहते हैं। यह निंबुकुल रूटेसिई (Rutaceae) के सिट्रस मेडिवा वार लिमोनम (Citrus medica var limonum) नामक छोटे वृक्ष का फल है, जो पंजाब में पठानकोट के आसपास अधिक पैदा होता है।
गलगल की पत्तियों के नाल लगभग पंखहीन होते हैं। इसका फल मध्यम परिमाण के, अंडाकार (ovoid), पीले, चूचुकवत (mammillate) और मोटे छिलकेवाले होते हैं और उनकी मज्जा प्रचुर और आम्लिक होती है। जंबीरी नीबू आयुर्वेद में अम्ल, गुरू पित्तकारक तथा तृष्णा, शूल, वमन, श्वास, वात, कफ और विबंध को दूर करनेवाला माना जाता है। फल का उपयोग लेमनेड, मुरब्बा, शरबत, चटनी एवं अचार बनाने और व्यंजनों को सुस्वादु करने में होता है। इसका निचोड़ा हुआ रस शीतल, झागदार पेय तैयार करने के काम आता है। इसमें स्कर्वीनाशक विटामिन सी अधिक रहता है। फलत्वक् दीपक, पाचक और वायुनाशक होता है और इससे लेमन तैल तथा टिंक्चर आदि बनाए जाते हैं।
इसका पौधा बीज और कलम दोनों से लगाया जाता है। मार्च-अप्रैल में इसमें सुगंधित फूल खिलते हैं। खट्टे के फूलों की खुशबू बहुत अच्छी होती है। इसे तेलों में डाला जाता है। इसके खिलने से सारा बाग महक  उठता है। फूलों के बाद फल लगते हैं, जो पहले हरे होते हैं और पककर पीले पड़ जाते हैं। इनका रंग नारंगी होता है। फल बहुत खट्टे होते हैं और इनमें रस भी खूब होता है। इसका छिलका बहुत मोटा होता है। रस निचोड़ने के बाद छिलके का अचार बनाया जा सकता है। छिलके दो छोटे छोटे टुकड़ों में काटकर नमक लगाकर धूप में रखने से कुछ दिनों में अचार तैयार हो जाता है।
गलगल में विटामिन सी प्रचुर मात्रा में पाया जाता है। इसका अचार भी बनाया जाता है। अचार छिलके के साथ डाला जाता है और बरसों खराब नहीं होता।
नैनीताल एक्स्प्रेस ५३०७
नैनीताल एक्स्प्रेस 5307  भारतीय रेल द्वारा संचालित एक मेल एक्स्प्रेस ट्रेन है। यह ट्रेन लाल कुआँ रेलवे स्टेशन (स्टेशन कोड:LKU) से 08:45PM बजे छूटती है और ऐशबाग़ रेलवे स्टेशन (स्टेशन कोड:ASH) पर 06:25AM बजे पहुंचती है। इसकी यात्रा अवधि है 9 घंटे 40 मिनट।
वॆंकटायपालॆं (कृष्णा)
वॆंकटायपालॆं (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
बाँसगाँव
बाँसगाँव (Bansgaon) भारत के उत्तर प्रदेश राज्य के गोरखपुर ज़िले में स्थित एक नगर है।
भवानीपुर प्रखण्ड (पूर्णिया)
पूर्णिया, बिहार का एक प्रखण्ड।
चमीनी मल्ली, द्वाराहाट तहसील
चमीनी मल्ली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
नैनीताल एक्स्प्रेस ५३०८
नैनीताल एक्स्प्रेस 5308  भारतीय रेल द्वारा संचालित एक मेल एक्स्प्रेस ट्रेन है। यह ट्रेन ऐशबाग़ रेलवे स्टेशन (स्टेशन कोड:ASH) से 08:45PM बजे छूटती है और लाल कुआँ रेलवे स्टेशन (स्टेशन कोड:LKU) पर 06:10AM बजे पहुंचती है। इसकी यात्रा अवधि है 9 घंटे 25 मिनट।
जीवन टीवी
जीवन टीवी एक मलयालम भाषा का टीवी चैनल है। यह एक मनोरंजन चैनल है।
गोला बाज़ार
गोला बाज़ार नाम से एक से अधिक स्थान हैं:
लोकसभा चुनाव २०१९ मेंं वाममोर्चे के प्रत्याशियों की सूची
लोकसभा चुनाव २०१९ के लिए भारत की कम्युनिस्ट पार्टियों ने एक राष्ट्रीय मोर्चा बनाने के बजाय राज्य स्तरीय छोटे-छोटे मोर्चों के रूप में भाग लिया। केवल केरल, पश्चिम बंगाल एवं त्रिपुरा राज्यों में इन्होंने अपने पारंपरिक वाममोर्चे के तहत चुनाव लड़ा तथा अन्य राज्यों में इन्होंने क्षेत्रीय दलों के साथ गठबंधन करके चुनाव लड़ा। कुछ स्थानों पर इन दलों ने स्वतंत्र उम्मीदवार भी उतारे तो वहीं कुछ राज्यों में अन्य दलों एवं निर्दलीय उम्मीदवारों को भी समर्थन दिया।
केरल
'''
स्रोत: 1.माकपा प्रथम सूची 2.लेफ्ट प्रत्याशियों की सूची
पश्चिम बंगाल
स्रोत: १.माकपा प्रथम सूची २.माकपा द्वितीय सूची
त्रिपुरा
'''
स्रोत: माकपा प्रथम सूची
नॉर्वे क्रिकेट टीम
नॉर्वे राष्ट्रीय क्रिकेट टीम वह टीम है जो अंतरराष्ट्रीय क्रिकेट मैचों में नॉर्वे के राज्य का प्रतिनिधित्व करती है। नॉर्वेजियन क्रिकेट बोर्ड 2000 में अंतर्राष्ट्रीय क्रिकेट परिषद (आईसीसी) का एक संबद्ध सदस्य बन गया, और उस वर्ष के अंत में राष्ट्रीय पक्ष ने अपना पहला अंतर्राष्ट्रीय मैच खेला। पक्ष के अधिकांश मैच यूरोपीय क्रिकेट परिषद (ईसीसी) के सदस्यों के खिलाफ रहे हैं, हालांकि हाल के वर्षों में नॉर्वे ने विश्व क्रिकेट लीग (डब्ल्यूसीएल) के निचले डिवीजनों में पक्ष रखे हैं। टीम के वर्तमान मुख्य कोच मुहम्मद हारून हैं, जो पाकिस्तान के पूर्व प्रथम श्रेणी खिलाड़ी हैं, जिन्हें 2014 की शुरुआत में नियुक्त किया गया था। 2017 में, वे एक सहयोगी सदस्य बने।
मिरकलानपुर गाँव, बखरी (बेगूसराय)
मिरकलानपुर बखरी, बेगूसराय, बिहार स्थित एक गाँव है।
जयहिंद टीवी
जयहिंद टीवी एक मलयालम भाषा का टीवी चैनल है। यह एक मनोरंजन चैनल है।
बनमंखी प्रखण्ड (पूर्णिया)
पूर्णिया, बिहार का एक प्रखण्ड।
व्यंग्य
व्यंग्य साहित्य की एक विधा है जिसमें उपहास, मज़ाक (लुत्फ ) और इसी क्रम में आलोचना का प्रभाव रहता है। यूरोप में डिवाइन कॉमेडी, दांते की लैटिन में लिखी किताब को मध्यकालीन व्यंग्य का महत्वपूर्ण कार्य माना जाता है, जिसमें तत्कालीन व्यवस्था का मज़ाक उड़ाया गया था। व्यंग को मुहावरे मे व्यंग्यबाण कहा गया है।
हिन्दी में हरिशंकर परसाई और श्रीलाल शुक्ल इस विधा के प्रमुख हस्ताक्षर हैं।
टोडा भाषा
टोडा भाषा (तमिल: தோடா, अंग्रेज़ी: Toda) भारत की एक द्रविड़ भाषा-परिवार की तमिल-कन्नड़ शाखा की भाषा है जो अपने स्वरों में संघर्षी व लुण्ठित व्यंजनों की भरपूर मौजूदगी के लिए जानी जाती है। इसे तमिल नाडु के नीलगिरि क्षेत्र में बसने वाला टोडा समुदाय बोलता है। इसके बोलने वालों की संख्या बहुत ही कम है और सन् २००१ की जनगणना में केवल १,६०० गिनी गई थी।
केएल सैनी ग्राउंड
मानसरोवर ग्राउंड या जयपुर डिस्ट्रिक्ट क्रिकेट एसोसिएशन ग्राउंड या केएल सैनी ग्राउंड, जयपुर, राजस्थान के मानसरोवर क्षेत्र में स्थित है। यह राजस्थान क्रिकेट टीम का घरेलू मैदान है। इसकी क्षमता 5,000 लोगों की है और इसे 1990 में खोला गया था।
नीपर
नीपर नदी (Dnieper River) यूरोप की एक प्रमुख नदी है, जो रूस के सोमोलेंस्क नामक स्थान के पास से निकल कर रूस, बेलारूस और युक्रेन में बहने के बाद काला सागर मे गिरती है। यह बेलारूस और युक्रेन की सबसे लंबी नदी है और पूरे यूरोप की नदियों में लंबाई के मामले में इसका चौथा स्थान है।
कुल 2145 km और 2201 km   के बीच लंबाई वाली इस नदी के अपवाह बेसिन का आकार 504000 km² है।
यह नदी, इसके ऊपर स्थित जलविद्युत केन्द्रों के लिए जानी जाती है। नीपर नदी एक महत्वपूर्ण जलमार्ग भी है। नीपर-बग नहर द्वारा यह यूरोप के अन्य नहरी जलमार्गों से भी जुड़ी है। जलमार्ग के रूप में इस नदी का महत्व बेलारूस और युक्रेन के लिए है।
धमदहा प्रखण्ड (पूर्णिया)
पूर्णिया, बिहार का एक प्रखण्ड।